Diari Oficial de la Generalitat Valenciana


Sumari del DOGV 5276, del 08-06-2006 (2006/5975)

Resolució de 14 de febrer de 2006, del secretari autonòmic de Turisme i director de l'Agència Valenciana del Turisme, per la que es dóna de baixa en el Registre General d'Empreses, Establiments i Professions Turístiques de la Comunitat Valenciana la pensió Pic Negre de Cocentaina, i en conseqüència conclús el procediment iniciat pel Servici Territorial de Turisme d'Alacant, es procedeix a l'arxiu de les actuacions.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5276

Data del DOGV
:   08-06-2006

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2006/5975


Organisme emissor
:   Agència Valenciana del Turisme

Tipus de document
:   Anunci

Resolució de 14 de febrer de 2006, del secretari autonòmic de Turisme i director de l'Agència Valenciana del Turisme, per la que es dóna de baixa en el Registre General d'Empreses, Establiments i Professions Turístiques de la Comunitat Valenciana la pensió Pic Negre de Cocentaina, i en conseqüència conclús el procediment iniciat pel Servici Territorial de Turisme d'Alacant, es procedeix a l'arxiu de les actuacions. [2006/Q5975]  
Per no haver sigut possible notificar de forma personal i directa a la interessada, M.ª José Martínez Lucas, titular de la pensió Pic Negre de Cocentaina, la baixa en el Registre General d'Empreses, Establiments i Professions Turístiques de la Comunitat Valenciana de l'esmentat establiment, es procedix a la publicació en el Diari Oficial de la Generalitat, a l'efecte del que disposa l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
València, 19 d'abril de 2006.. La cap de l'Àrea de Producte: Isabel Palafox Gámir.  
Vist l'expedient de baixa d'ofici de l'establiment hoteler pensió El Pic Negre, signatura HA-1274, siti al carrer Major, 36, del municipi de Cocentaina, iniciat per acord de la cap de la Secció d'Empreses i Activitats Turístiques del Servici Territorial de Turisme d'Alacant i,  
Atés que   
1. Amb data 14 de setembre de 2005, es va efectuar visita d'inspecció a l'establiment hoteler de referència. L'inspector en el seu informe diu literalment que «L'establiment es troba tancat el públic, segons els veïns va tancar a finals del passat mes d'abril. A l'ajuntament confirmen el tancament de la pensió i informen que la titular ha mencionat la possibilitat d'una venda o traspàs pròxim».   
2. El dia 2 de novembre de 2005, la cap de la Secció d'Empreses i Activitats Turístiques va acordar la iniciació de l'expedient de baixa d'ofici en el Registre General d'Empreses, Establiments i Professions Turístiques de la Comunitat Valenciana de l'establiment de referència, segons allò que s'ha preceptuat en l'article 14.3 de la Llei 3/1998, de 21 de maig, de la Generalitat Valenciana, de Turisme de la Comunitat Valenciana. Dit acord va ser notificat a M.ª José Martínez Lucas, titular de l'establiment, el dia 14 de novembre de 2005 i a M.ª Carmen Lucas Torregrosa, propietària d'este establiment, el 15 de novembre de 2005, i se'ls va concedir de conformitat amb l'article 84 de la Llei de Règim Jurídic de les Administracions Públiques i del Procediment Administratiu Comú (d'ara en avant, LRJPAC) un termini de 10 dies per a presentar totes les al·legacions i els documents que estimaven oportuns en defensa dels seus interessos. Igualment s'indicava que de no presentar al·legacions, es proposaria la baixa de l'esmentat establiment.  
3. Transcorregut el termini a què s'ha fet al·lusió en l'anterior punt, les persones interessades no han presentat cap al·legació.  
Als anteriors fets els són aplicables els següents.  
Fonaments de dret  
1. Els articles 68 i 69 de la LRJPAC, en allò referit a la iniciació del procediment d'ofici.  
2. Els articles 7 i 14.3 de la Llei 3/1998, de 21 de maig, en tant que establixen respectivament que «són empreses d'allotjament turístic aquelles que des d'un establiment obert al públic (...)» i que «la modalitat i classificació es mantindrà mentres es complisquen els requisits tinguts en compte a l'efectuar aquella, i mentres persistisca el caràcter turístic de l'activitat, els quals es podran revisar d'ofici o a petició de part, amb la instrucció prèvia de l'expedient oportú. La dita revisió podrà donar lloc a una variació de la seua classificació o la baixa en el corresponent Registre..  
3. L'article 65 de la Llei 3/1998, de 21 de maig, de Turisme, de la Comunitat Valenciana, alhora que disposa que «els actes o fets constatats per la inspecció es reflectiran en una acta que gaudirà de presumpció de veracitat, excepte prova en contra, i que es formalitzarà en el mode reglamentàriament determinat». En el cas que ens ocupa, la Inspecció de Turisme va constatar el tancament de l'establiment.   
4. L'article 89.5 de la LRJPAC, que disposa que «l'acceptació d'informes o dictàmens servirà de motivació a la resolució quan s'incorpore al text d'esta». A estos efectes, s'ha reproduït l'informe emés per la inspecció del Servici Territorial de Turisme d'Alacant, que deixa constància que l'establiment no està obert al públic.  
Pel que s'ha exposat, el secretari autonòmic de Turisme i director de l'Agència Valenciana del Turisme, en virtut de les competències conferides per l'article 9.2.i, del Decret 209/2004, de 8 d'octubre (DOGV de 13.10.2004), resol:  
Donar de baixa en el Registre General d'Empreses, Establiments i Professions Turístiques de la Comunitat Valenciana la pensió El Pic Negre i, en conseqüència, conclús el procediment iniciat per acord del Servici Territorial de Turisme d'Alacant, procedir a l'arxiu de les actuacions.  
Cosa que es notifica de conformitat amb el que disposen els articles 58 i 59 de la LRJPAC.  
Contra la present resolució, que no posa fi a la via administrativa, podrà interposar-se recurs d'alçada davant de la consellera de Turisme i presidenta de l'Agència Valenciana del Turisme en el termini d'un mes, comptat des de l'endemà a la notificació, d'acord amb el que establixen els articles 114 i 115, en relació amb el 48.2 de la Llei 30/1992, de 26 de novembre, del Règim Jurídic de les Administracions Públiques i del Procediment Administratiu Comú.  
València, 14 de febrer de 2006.. El secretari Autonòmic de Turisme i director de l'Agència Valenciana del Turisme: Matías Pérez Such.